**CAS 1**

En el vostre context de treball d’un servei especialitzat en atenció a infància i adolescència rebeu la notificació de serveis socials sobre una possible situació de risc d’una nena. La treballadora social comenta que des de l’escola salta l’alarma per la sospita de maltractament d’una nena de 6 anys que ha expressat a una monitora de pati que a casa la castiguen sense menjar quan “es porta malament”. La informació la va donar la nena quan la monitora la va trobar demanant un tros d’entrepà a una companya i la nena li va dir que no havia sopat la nit prèvia ni esmorzat aquell matí i que tenia gana. Aquesta monitora va compartir amb la tutora que la nena diu que la parella de la mare sovint li retira el menjar de la taula quan s’enfada amb ella o que directament la deixa “castigada” a la seva habitació mentre la resta sopen. També ha expressat que una vegada que estava molt enfadat la va deixar tancada al balcó mentre la resta dinàvem i després li va dir que era broma però que si es tornava a portar malament la tornaria a deixar fora, perquè aprengués a portar-se bé. La nena també li ha dit que aquest home beu molta cervesa i des que viu a casa amb la seva mare, ella també ho fa.

**REGISTRE**

**Agència ID:**

**ID persona operadora:**

**Data registre:** *9 de març de 2020*

**Font d'informació:** *treballadora social d’un Centre de Serveis Socials XXX, de Barcelona*

# INCIDENT

**ID incident:** 

**Data de la incident:** *s’han donat varis incidents, la data exacta d’inici no la coneixem, però sabem que el curs passat la mare no tenia aquesta parella o al menys no convivien, pel que ha dit la nena. Sobre l’incident en que la nena demanava menjar a una companya perquè no havia sopat la nit passada ni esmorzat el mateix dia, va ser el 25 de febrer.*

**Lloc de l’incident:** *casa de la mare*

## Acte o actes de maltractament/omissions

*La nena ocasionalment presenta poca energia i està trista; també, arrel del que li va explicar a la monitora s’han descobert més episodis en que la nena ha demanat menjar a les companyes i companys durant l’estona de pati. La monitora ha afegit també que la nena ha explicat els episodis en que la parella de la mare la fa fora de la taula agafant-la amb força del braç i fent-li mal, mostrant algun blau recent als dos braços. La nena també ha explicat que la mare la defensa quan la seva parella s’enfada amb ella i que algun cop li va donar menjar “d’amagades” de la seva parella, però que la va pillar i li va treure el menjar cridant-li i insultant-la*

**NENA, NEN O ADOLESCENT**

**ID de la nena, nen o adolescent:**

**Sexe de la nena, nen o adolescent:** *és una nena*

## Edat i/o data de naixement: *té 6 anys, la data concreta de naixement no la tinc en aquests moments*

**Situació administrativa de nena, el nen o l’adolescent:** *la seva mare és espanyola i concretament catalana. El centre informa que la nena disposa de partida de naixement de Barcelona*

**FAMÍLIA**

**Tipus de família:** *es va criar amb la mare, del pare biològic no en sabem res i sí sabem que des de fa al menys un curs acadèmic la mare té una parella que conviu amb ella i la nena*

**Persones de la família:** l*’actual família de la nena la formen ella mateixa, la seva mare i amb elles conviu la parella de la mare. També hi ha una germana de la mare que passa temporades amb la família*

**Persona o persones cuidadores principals:**  *mare*

**Sexe de la persona cuidadora principal:** *dona*

## Data de naixement de la persona o persones cuidadores principals: *no ho se en aquests moments… La mare sembla entre 25-30...*

# SERVEIS

**Resposta institucional:** *la psicopedagoga de l’EAP ha fet una primera valoració de la situació de la nena i tenim un informe disponible i per part del nostre equip la mare estava citada a una entrevista la setmana passada però per malaltia no va poder venir i està citada per la setmana vinent*

**Derivació als serveis:** *la nena ha estat derivada per nosaltres a una entitat que treballa amb menors en situació de vulnerabilitat per iniciar un suport psicològic i estem esperant el retorn de la professional corresponent*

**Després de l’enregistrament de l'incident, se li pregunta si és possible que vulgueu afegir alguna cosa, si us plau, proporcioni la següent declaració:**

**CAS 2**

En el vostre context de treball d’atenció a infància i adolescència rebeu la informació d’una educadora de l’equip del centre residencial d’acció educativa (CRAE) que ha estat testimoni que una noia està rebent assetjament per part d’un grup de noies i nois del centre per la seva orientació sexual. S’ha donat en varies ocasions que l’insulten dient-li paraules com “bollera” i l’aïllen de les activitats grupals que es realitzen. La noia ha explicat a la seva educadora que aquesta situació s’està produint després que s’obrís a un grup d’amigues sobre aquesta qüestió i que una d’elles va fer córrer aquesta informació, sense el seu consentiment, entre d’altres persones, que ara són les que l’assetgen. En fer-se més greu la situació, la noia ha començat a autolesionar-se als braços i les cames i ha reduït força els aliments que menja.

**REGISTRE**

**Agència ID:**

**ID persona operadora:**

**Data registre:** *9 de març de 2020*

**Font d'informació:** *Educadora del CRAE on està interna la noia*

# INCIDENT

**ID incident:** 

**Data de la incident:** *s’han donat varies situacions, la data d’inici no la sabem però podem dir que és recent i que la última es va produir el 2 de març*

**Lloc de l’incident:** *menjador, sales d’activitats, pati i lavabos del centre residencial*

## Acte o actes de maltractament/omissions: *s’ha pogut detectar que la noia rep insults i amenaces d’un grup de noies i nois del centre, es aïllada de les activitats grupals i el seu cercle de relacions també s’ha reduït força perquè les noies que eren el seu suport tenen por de les represàlies del grup que l’assetja i s’han anat apartant d’ella a poc a poc. Amb tot això la noia ha començat a autolesionar-se i ha hagut de passar per la infermeria del centre en una ocasió per talls en diverses parts del cos, a més de per marejos que es valora són produïts per la manca d’alimentació adequada unit a l’estrès que li està generant la situació. Tot i que des del centre ja s’estan prenent les mesures sancionadores i de treball educatiu amb les persones assetjadores, els efectes d’aquesta situació per a la noia encara estan molt presents i necessitarà un suport intens per a la seva recuperació*

**NENA, NEN O ADOLESCENT**

**ID de la nena, nen o adolescent:** 

**Sexe de la nena, nen o adolescent:** *és una noia*

## Edat i/o data de naixement: *té 14 anys, nascuda el 12 de febrer de 2006*

**Situació administrativa de nena, el nen o l’adolescent:** *espanyola, amb DNI*

**FAMÍLIA**

**Tipus de família:** *viu en un centre residencial educatiu (CRAE)*

**Persones de la família:** *-*

**Persona o persones cuidadores principals:** *educadora*

**Sexe de la persona cuidadora principal:** *dona*

## Data de naixement de la persona o persones cuidadores principals: *3 de març de 1990*

# SERVEIS

**Resposta institucional:** *s’han fet exploracions físiques i psicològiques com a part el protocol del centre de prevenció i atenció a les situacions d’abús entre iguals*

**Derivació als serveis:** *no s’ha fet cap derivació a serveis*

**Després de l’enregistrament de l'incident, se li pregunta si és possible que vulgueu afegir alguna cosa, si us plau, proporcioni la següent declaració:**

**CAS 3**

En el vostre context de treball d’atenció a famílies, infància i adolescència esteu atenent una dona que ha viscut violència masclista i participa en el vostre programa de recuperació de dones maltractades i prevenció i atenció de la violència intrafamiliar. En el decurs de les sessions d’atenció psicològica la dona ha explicat a la psicòloga que els seus 2 fills van ser testimonis repetidament de la violència del pare agressor cap a ella i que més d’una ocasió van rebre violència física quan intentàvem protegir-la, a més d’insults i humiliacions freqüents. Els dos nens no estan rebent cap tipus de suport o atenció específica en el moment en que la psicòloga rep aquesta informació de la mare, que és la única que està sent atesa i que fins el moment actual no ha tingut forces per expressar el que havíem passat els fills donat que té un gran sentiment de culpa per no haver-los pogut protegit.

**REGISTRE**

**Agència ID:**

**ID persona operadora:**

**Data registre:** *9 de març de 2020*

**Font d'informació:** *mare dels dos nens*

# INCIDENT

**ID incident:**

**Data de la incident:** *no se sap exactament, l’últim període de convivència amb l’agressor va ser fa 1 any i mig i en el moment actual no tenen contacte amb ell*

**Lloc de l’incident:** *casa familiar*

## Acte o actes de maltractament/omissions: *la mare explica que els dos nens van rebre violència física en diverses ocasions mentre s’interposaven entre ella i el pare amb la intenció de defensar-la (durant 3 anys aproximadament, quan portar el fill gran d’Hondures), el pare els donava empentes i bufetades mentre la insultava i deia que era mala mare i que segurament els fills no eres seus perquè era una put i que tenia la culpa de que ell s’enfadés i els nens els veiessin alterat. Tot i que en més d’una ocasió se’ls van produir ferides “visibles” no van anar mai a un centre sanitari. Els dos nens, però especialment el gran, han tingut problemes de rendiment escolar i en el cas d’aquest des del centre s’han notificat diversos episodis de violència cap a les seves companyes i companys que s’han treballat dins l’àmbit escolar mitjançant sancions i accions de tutoria. També, la situació de vulnerabilitat de la mare va fer que perdés la feina i es quedés a l’atur, per la qual cosa es van haver de traslladar tots 3 a viure a casa d’una amiga amb 4 persones més de la família en unes condicions bastant precàries d’habitatge*

**NENA, NEN O ADOLESCENT**

**ID de la nena, nen o adolescent:**

**Sexe de la nena, nen o adolescent:** *dos nens*

## Edat i/o data de naixement: *6 i 12 anys, es desconeixen les dates de naixement*

**Situació administrativa de nena, el nen o l’adolescent:** *mare hondurenya, el nen petit va néixer a Catalunya i el gran a Hondures i va venir fa 3 anys, però en aquests moments no es pot concretar la seva situació administrativa*

**FAMÍLIA**

**Tipus de família:** *la mare i els dos nens viuen amb una amiga d’aquesta, els 2 fills de l’amiga i una persona que té una habitació llogada*

**Persones de la família:** *-*

**Persona o persones cuidadores principals:** *mare i amiga de la mare*

**Sexe de la persona cuidadora principal:** *dones*

## Data de naixement de la persona o persones cuidadores principals: *la mare té 31 anys i l’amiga no se sap*

# SERVEIS

**Resposta institucional:** *no va a haver una resposta directa a la violència viscuda pels nens, en el cas de la mare es va establir una ordre de protecció que ja no està vigent i el pare ha tornat al seu país (Hondures)*

**Derivació als serveis:** *no s’ha fet cap derivació a serveis*

**Després de l’enregistrament de l'incident, se li pregunta si és possible que vulgueu afegir alguna cosa, si us plau, proporcioni la següent declaració:**

**CAS 4**

En el vostre context de treball d’atenció a famílies, infància i adolescència esteu treballant amb una família en situació de vulnerabilitat socioeconòmica en la que teniu sospites que el fill petit pot estar patir maltractament. L’educadora referent de la família ha pogut confirmar que sovint disciplinen al nen amb bufetades i/o agafant-lo i sacsejant-lo, i també s’ha identificat que el nen, que és molt petit, sovint surt sol al carrer i va a comprar a la botiga, que està força lluny, o bé camina per zones amb bastant trànsit de cotxes. També s’ha sabut que freqüentment s’ajunta amb un grup de nens bastant més grans que ell que consumeixen cànnabis i alcohol i es té la sospita que pot haver consumit alguna vegada o estar iniciant un consum.

**REGISTRE**

**Agència ID:**

**ID persona operadora:**

**Data registre:** *9 de març de 2020*

**Font d'informació:** *educadora referent*

# INCIDENT

**ID incident:**

**Data de la incident:** *es sospita que hi ha una situació de maltractament continuada, en la qual no es poden referir dates concretes dels incidents sinó que es produeixen des de sempre, doncs és una família amb la que es treballa des que la mare es va quedar embarassada però vivien a Vic fins 1 any i mig i les coordinacions sobre el cas amb l’equip referent de la zona han estat complicades doncs va canviar just en el moment en que la família es va traslladar a Barcelona*

**Lloc de l’incident:** *casa familiar i voltants del barri*

## Acte o actes de maltractament/omissions: *en el treball amb la família s’han detectat episodis en que al nen se li castiga físicament i se l’escridassa amb freqüència, també en les coordinacions amb l’escola i el casal al que assisteix el nen s’han referit accions com les descrites i absències freqüents del nen sense justificació. L’àvia materna és qui porta el nen tan a l’escola com al casal i en general se n’encarrega d’ell, però és una dona que està malament de salut i que sovint té cura també d’una altre neta i dos nets de l’altra filla*

**NENA, NEN O ADOLESCENT**

**ID de la nena, nen o adolescent:** 

**Sexe de la nena, nen o adolescent:** *nen*

## Edat i/o data de naixement: *7 anys, nascut el 3 d’abril de 2012*

**Situació administrativa de nena, el nen o l’adolescent:** *de mare i pare catalans i nascut aquí*

**FAMÍLIA**

**Tipus de família:** *el nen viu amb la seva família biològica*

**Persones de la família:**  *mare, pare, àvia i avi, 1 tieta (germana de la mare), 1 tiet polític (marit de la tieta) i un cosí de 2 anys*

**Persona o persones cuidadores principals:** *àvia*

**Sexe de la persona cuidadora principal:** *dona*

## Data de naixement de la persona o persones cuidadores principals: *l’àvia te 67 anys, no se sap la data concreta de naixement*

# SERVEIS

**Resposta institucional:** *no es coneixen per les dificultats de coordinació amb el servei referent previ al trasllat a Barcelona*

**Derivació als serveis:** *des de serveis socials es va derivar al nen a un casal de barri gestionat per una ONG i al qual assisteix de manera intermitent des de començament del curs 2019-2020*

**Després de l’enregistrament de l'incident, se li pregunta si és possible que vulgueu afegir alguna cosa, si us plau, proporcioni la següent declaració:**

**CAS 5**

En el vostre context de treball d’atenció a famílies, infància i adolescència esteu treballant amb una noia de 19 anys embarassada amb conductes de risc i absència pràcticament total de xarxa familiar i escassa xarxa social de suport. Aquesta noia va ingressar al programa amb un embaràs de 5 mesos i en aquells moments tenia parella, però fa 1 mes que el pare de la criatura l’ha deixada sola i s’ha marxat de Catalunya, a partir d’aquí la noia ha començat a consumir alcohol i fumar (se sospita que també cànnabis), desapareixent de casa un parell de dies i no assistint tampoc al programa del servei en el que participa. La manca d’assistència repetida a les activitats del programa i la dificultat per localitzar-la han fet saltar les alarmes sobre la seva situació i la de la criatura.

**REGISTRE**

**Agència ID:**

**ID persona operadora:**

**Data registre:** *9 de març de 2020*

**Font d'informació:** *psicòloga referent de la noia*

# INCIDENT

**ID incident:** 

**Data de la incident:** *se l’ha vist bevent i fumant i freqüentant zones perilloses en les últimes setmanes, no se sap la data exacta.*

**Lloc de l’incident:** *barri de la noia*

## Acte o actes de maltractament/omissions: *es tracta d’una noia de 19 anys que el 2 i el 3 de març no assisteix al programa i s’assoleix contactar amb ella 2 dies després, la resta de participants que acudeixen a les activitats i són conegudes del barri de la noia han informat que se l’ha vist bevent i fumant i que freqüenta zones perilloses com un polígon conegut per ser una zona de tràfic de drogues i on hi ha freqüents disturbis i situacions de violència i baralles amb intervenció policial. A les últimes sessions que va assistir es va detectar que olorava a alcohol (25 de febrer) i amb la psicòloga referent va admetre que havia begut una mica perquè estava “agobiada” ja que el pare de la criatura l’ha abandonada i se sent perduda. En els dies posteriors el seu pare va fer un ingrés a l’hospital (és diabètic) i no es poder establir contacte amb ella, i a les següents sessions del 2 i 3 de març va faltar i la seva germana va explicar que tampoc havia dormit a casa i que potser s’havia quedat a casa d’una amiga, però la seva germana està també molt sobrecarregada i no li pot fer gaire suport. En el moment actual s’ha pogut contactar amb ella i està molt desanimada i neguitosa respecte la seva maternitat (actualment de 7 mesos), troba que està sola i que no podrà tirar endavant amb la criatura i expressa que no té ganes de ser mare i que vol buscar al pare de la criatura perquè se’n faci càrrec. Se sap que no s’ha presentat a la última revisió de seguiment de l’embaràs i ha expressat a la psicòloga que segur que li trauran a la criatura i que “tot és una merda i que tothom l’està enganyant com ha fet el pare de la criatura”. El vincle amb la seva referent està bastant deteriorat. A tot s’afegeix que les condicions d’habitatge són precàries (viuen en un pis sense calefacció, amb moltes humitats i freqüents conflictes veïnal).*

**NENA, NEN O ADOLESCENT**

**ID de la nena, nen o adolescent:** 

**Sexe de la nena, nen o adolescent:** *dona*

## Edat i/o data de naixement: *nonata*

**Situació administrativa de nena, el nen o l’adolescent:** *-*

**FAMÍLIA**

**Tipus de família:** *viu amb la seva família biològica*

**Persones de la família:**  *mare, avi i tieta amb 2 filles petites i el marit d’aquesta*

**Persona o persones cuidadores principals:** *mare*

**Sexe de la persona cuidadora principal:** *dona*

## Data de naixement de la persona o persones cuidadores principals: *4 de gener de 2001*

# SERVEIS

**Resposta institucional:** *abans d’iniciar la participació al programa es van realitzar exàmens psicològics i físics a la mare per tal de valorar un potencial risc de l’embaràs i per part de serveis socials es va recomanar la seva participació al programa d’acompanyament de dones embarassades en situació de vulnerabilitat per reduir els riscos de la criatura nonata i oferir suport a la mare.*

**Derivació als serveis:** *cap*

**Després de l’enregistrament de l'incident, se li pregunta si és possible que vulgueu afegir alguna cosa, si us plau, proporcioni la següent declaració:**

**CAS 6**

En el vostre context de treball d’atenció a famílies, infància i adolescència, concretament un CRAE, rebeu la informació d’una de les noies del centre dient que un company li ha dit que, en una de les sortides de visita a la família, ha rebut una agressió del seu pare (una bufetada i una empenta). El noi, posteriorment, li ha compartit també idees autolesives i relatives a fugar-se del centre. El noi i la noia es porten molt bé i la noia es va comprometre a no dir que el seu pare li havia pegat per si se li restringien les visites en les que, tot i tenir que aguantar les agressions del pare, gaudeix molt de la companyia de la mare i les germanes petites. En expressar el noi els desitjos de fer-se mal i escapar-se del centre, la noia s’ha espantat i ho ha compartit l’equip. Des del centre ja s’ha posat en marxa una investigació i activat el protocol antisuïcidi específic i el noi ha estat derivat a la psicòloga del centre pel tal que faci una valoració més acurada del seu estat.

**REGISTRE**

**Agència ID:**

**ID persona operadora:**

**Data registre:** *9 de març de 2020*

**Font d'informació:** *noia del CRAE*

# INCIDENT

**ID incident:** 

**Data de la incident:** *la noia no pot aportar una data concreta en que el noi li ha compartit aquestes idees, però no fa més de dues setmanes i l’agressió de la que li va parlar es va produir al Nadal.*

**Lloc de l’incident:** *CRAE*

## Acte o actes de maltractament/omissions: *el noi entra en el CRAE fa 11 mesos a causa de maltractaments i omissions part de la mare i el pare, amb els que convivia juntament a 2 germanes petites, també acollides en un centre diferent, de 5 i 8 anys. L’arribada del noi al centre i la seva integració es van desenvolupar amb normalitat aparent, se li van fer exàmens físics i psicològics i es va adaptar al grup correctament. Recentment el noi ha compartit amb una companya haver estat agredit pel pare durant les vacances de nadal i pel que li ha dit han hagut més agressions que ell no li ha concretat perquè no les considerava importants en comparació amb altres coses que feia el pare quan convivien. La noia s’ha decidit a compartir-ho amb l’equip del centre un cop el noi fa uns dies li comenta idees de fer-se mal per tal d’acabar amb la “merda de vida que té” ja que igualment “el seu pare és tan cabró que mai el deixaran tornar a casa i que sempre estarà sol”. La noia també comenta que el noi li ha parlat varies vegades de com s’escaparia del centre i que es pensava que ho deia de broma però que cada cop ho fa més en serio i concretant li explica les maneres en que ho faria. La psicòloga del centre ha fet una entrevista amb ell i també se li han fet exàmens físics, en els que s’ha trobat que té alguns morats a l’esquena i esgarrapades als braços que semblen autoinfringides.*

**NENA, NEN O ADOLESCENT**

**ID de la nena, nen o adolescent:** 

**Sexe de la nena, nen o adolescent:** *home*

## Edat i/o data de naixement: *12 anys, 4 de desembre de 2016*

**Situació administrativa de nena, el nen o l’adolescent:** *espanyol (català), amb DNI*

**FAMÍLIA**

**Tipus de família:** *viu en un centre residencial*

**Persones de la família:**  *-*

**Persona o persones cuidadores principals:** *educador referent i resta de l’equip del centre*

**Sexe de la persona cuidadora principal:** *noi*

## Data de naixement de la persona o persones cuidadores principals: *28 de març de 1983*

# SERVEIS

**Resposta institucional:** *-*

**Derivació als serveis:** *-*

**Després de l’enregistrament de l'incident, se li pregunta si és possible que vulgueu afegir alguna cosa, si us plau, proporcioni la següent declaració:**

**CAS \_\_**

DESCRIPCIÓ DEL CAS:

AFEGIR DADES SOBRE:

**Agència ID:**

**ID persona operadora:**

**Data registre:**

**Font d'informació:**

# INCIDENT

**ID incident:**

**Data de la incident:**

**Lloc de l’incident:**

## Acte o actes de maltractament/omissions:

**NENA, NEN O ADOLESCENT**

**ID de la nena, nen o adolescent:**

**Sexe de la nena, nen o adolescent:**

## Edat i/o data de naixement:

**Situació administrativa de nena, el nen o l’adolescent:**

**FAMÍLIA**

**Tipus de família:**

**Persones de la família:**

**Persona o persones cuidadores principals:**

**Sexe de la persona cuidadora principal:**

## Data de naixement de la persona o persones cuidadores principals:

# SERVEIS

**Resposta institucional:**

**Derivació als serveis:**

**Informació addicional:**

